Diari Oficial de la Generalitat Valenciana


Sumari del DOGV 7144, del 04-11-2013 (2013/10018)

RESOLUCIÓ de 22 d'octubre de 2013, de la Direcció General de Qualitat Ambiental, per la qual s'aprova el Programa d'Inspecció en Matèria de Qualitat Ambiental a la Comunitat Valenciana per a l'anualitat 2013.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7144

Data del DOGV
:   04-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10039


Data del document
:   22-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 22 d'octubre de 2013, de la Direcció General de Qualitat Ambiental, per la qual s'aprova el Programa d'Inspecció en Matèria de Qualitat Ambiental a la Comunitat Valenciana per a l'anualitat 2013. [2013/10298]  
Per Resolució de data 21 d'octubre de 2013, de la Conselleria d'Infraestructures, Territori i Medi Ambient, s'ha aprovat el Pla d'Inspecció en Matèria de Qualitat Ambiental a la Comunitat Valenciana per a les anualitats 2013-2015.  
A tenor de l'article 68 de la Llei 2/2006, de 5 de maig, de Prevenció de la Contaminació i Qualitat Ambiental, la facultat inspectora de les instal·lacions subjectes a autorització ambiental integrada correspon a la conselleria competent en matèria de medi ambient, i preveu en l'article 73 que la Generalitat elabore plans d'inspecció ambiental per tal d'articular, programar i racionalitzar les inspeccions ambientals que es realitzen a la Comunitat Valenciana. Estos plans seran aprovats per la conselleria competent en matèria de medi ambient i vincularan, dins de les seues competències, tots els agents de l'autoritat que actuen en l'àmbit del medi ambient i en el territori de la Comunitat Valenciana.  
  
Les distintes normes sectorials atribuïxen, així mateix, en els respectius àmbits, la facultat d'inspecció als òrgans competents de la Comunitat Autònoma.  
La Directiva 2010/75/UE del Parlament Europeu i del Consell, de 24 de novembre de 2010, sobre les emissions industrials (DEI) preveu, en l'article 23, la necessitat de comptar amb un sistema d'inspecció mediambiental que incloga l'anàlisi de tota la gamma d'efectes ambientals rellevants de la instal·lació de què es tracte. A través d'este sistema es garantix l'adequat nivell de comprovació del comportament ambiental de les instal·lacions que es troben sota el seu àmbit d'aplicació, i es determina la necessitat d'assegurar, per part de tots els estats membres, que totes les instal·lacions estan cobertes per un pla d'inspecció mediambiental a escala nacional, regional o local i garantir que este pla es reexamina i, quan siga procedent, s'actualitza regularment, Així mateix, s'especifica el contingut mínim que han de tindre estos plans d'inspecció, així com l'obligació d'elaborar periòdicament programes d'inspecció, dins dels referits plans, i de notificar i publicar els informes de les inspeccions dins d'uns terminis establits.  
  
El Programa d'Inspecció en Matèria de Qualitat Ambiental per a l'anualitat 2013, que ha sigut aprovat per mitjà de la present resolució, s'estructura en cinc apartats amb el contingut que, en síntesi, s'indica a continuació:  
Una part introductòria, en la qual s'especifiquen els antecedents i els recursos disponibles.  
Un segon apartat, en el qual s'establixen els objectius a aconseguir amb el desenrotllament del programa, tant generals com específics.  
Un tercer apartat, que assenyala les actuacions necessàries per a la consecució d'estos objectius prefixats, actuacions d'inspecció presencial i documental, actuacions per a la qualificació i formació contínua dels inspectors i actuacions per a la cooperació entre les distintes autoritats responsables de la inspecció mediambiental.  
Un quart apartat, consistent en l'anàlisi de les actuacions realitzades per mitjà d'indicadors d'activitat i de resultats.  
Així mateix, es preveu la necessitat de disposar d'un sistema de gestió de la informació, que permeta reunir tota la informació disponible de les activitats de cada empresa i la publicitat dels preceptius informes d'inspecció.  
S'establixen dos subprogrames per a l'avaluació del risc mediambiental de les instal·lacions inspeccionades i per a la millora de la gestió de les inspeccions no prefixades i es fixa la plantilla bàsica per a realitzar els informes d'inspecció.  
Per tant, i fent ús de les atribucions que em conferix l'article 38 de la Llei 5/1983, de 30 de desembre, del Consell, en relació amb l'article 17 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
Primer  
Aprovar el Programa d'Inspecció en Matèria de Qualitat Ambiental a la Comunitat Valenciana per a l'anualitat 2013, que figura com a annex a la present resolució.  
  
Segon  
Adoptar les mesures que calguen per a la difusió del contingut de l'esmentat programa.  
  
Contra esta resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Infraestructures, Territori i Medi Ambient, en el termini d'un mes, a comptar de l'endemà de recepció d'esta resolució, de conformitat amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 22 d'octubre de 2013.- El director general de Qualitat Ambiental: Vicente Tejedo Tormo.  
  
  
ANNEX I  
Programa d'Inspecció en Matèria de Qualitat Ambiental en la Comunitat Valenciana per a l'anualitat 2013  
  
1. Introducció  
1.1. Antecedents  
1.2. Recursos  
2. Objectius del programa  
2.1. Objectiu general  
2.2. Objectius específics  
3. Actuacions d'inspecció presencial i verificació  
3.1. Inspeccions prefixades  
3.2. Inspeccions no prefixades  
4. Actuacions d'inspecció documental  
5. Actuacions per a la qualificació i formació contínua dels inspectors  
6. Actuacions per a la cooperació entre les distintes autoritats responsables de la inspecció  
7. Anàlisi de les actuacions realitzades  
7.1. Indicadors d'activitat  
7.2. Indicadors de resultats  
8. Sistema de gestió de la informació  
9. Subprogrames  
9.1. Subprograma per a l'avaluació del risc mediambiental de les instal·lacions inspeccionades  
9.2. Subprograma per a la millora de la gestió de les inspeccions no prefixades  
10. Plantilla per a realitzar els informes d'inspecció de les activitats amb autorització ambiental integrada  
  
1. Introducció  
1.1. Antecedents  
Per al desenrotllament de la competència d'inspecció ambiental, la Direcció General de Qualitat Ambiental s'estructura en una Subdirecció General de Qualitat Ambiental, a la qual correspon planificar, dirigir, controlar, coordinar i supervisar l'activitat dels servicis sota la seua dependència, específicament sobre el Servici d'Inspecció Mediambiental, a què s'atribuïx l'exercici de les funcions d'inspecció, vigilància i control del compliment de les matèries pròpies de la Direcció General de Qualitat Ambiental, relatives a residus, control de la contaminació, protecció del medi ambient atmosfèric, intervenció administrativa ambiental i canvi climàtic. Així mateix, li correspon informar sobre els recursos que es formulen contra els actes que imposen sancions, la tramitació de les diligències preliminars en les actuacions pròpies de la inspecció, la proposta d'inici de procediments sancionadors, així com l'assessorament en la matèria a altres administracions públiques i a les persones inspeccionades.  
Les actuacions realitzades fins a la data s'han centrat en els sectors que s'estimen de major risc, i es constata que aquells àmbits amb major incidència són els relatius a contaminació acústica, gestors de residus, grans productors de residus perillosos i abocadors incontrolats.  
Moltes vegades, a causa de la limitació imposada pels mitjans personals disponibles al Servici d'Inspecció Mediambiental adscrit a la Subdirecció General de Qualitat Ambiental. En altres casos, les inspeccions presencials s'han substituït per requeriments de documentació acreditativa del compliment de la legislació ambiental, altres vegades, per a la realització de les inspeccions presencials, s'ha comptat amb la col·laboració del Grup de Medi Ambient de la Unitat del Cos Nacional de Policia adscrita a la Comunitat Valenciana, el Servici de Protecció de la Naturalesa (SEPRONA) de la Guàrdia Civil i els agents mediambientals de la Conselleria d'Infraestructures, Territori i Medi Ambient.  
  
En l'actualitat les inspeccions realitzades pel Servici d'Inspecció Mediambiental, adscrit a la Subdirecció General de Qualitat Ambiental, han sigut no prefixades, degudes a denúncies i queixes de particulars, associacions i actes d'agents de l'autoritat.  
Examinats els arxius i les bases de dades que es troben al Servici d'Inspecció Mediambiental, adscrit a la Subdirecció General de Qualitat Ambiental, podem extraure les dades que a continuació s'exposen, relatives al nombre de denúncies tramitades anualment i al nombre d'expedients sancionadors iniciats, per al període 2002-2012.  
  
Anualitat Nre. denúncies Nre. inici sancions  
2002 1.923 158  
2003 1.599 323  
2004 1.589 294  
2005 1.737 580  
2006 1.616 440  
2007 1.470 440  
2008 1.286 418  
2009 1.437 275  
2010 1.306 283  
2011 1.175 276  
2012 1.416 366  
  
  
  
Este Programa d'Inspecció en Matèria de Qualitat Ambiental es desenrotlla en el marc del Pla d'Inspecció en Matèria de Qualitat Ambiental a la Comunitat Valenciana 2013-2015, en compliment de l'article 23 de la Directiva 2010/75/UE del Parlament Europeu i del Consell, de 21 de novembre de 2010, sobre les emissions industrials.  
1.2. Recursos  
Des del punt de vista del personal del Servici d'Inspecció Mediambiental, adscrit a la Subdirecció General de Qualitat Ambiental, este disposa d'un responsable i tres tècnics d'inspecció, cinc auxiliars administratius i dos tècnics jurídics. També es compta amb el suport dels tècnics superiors de la Direcció General de Qualitat Ambiental que efectuen les visites de comprovació prèvies a la concessió d'autoritzacions sectorials.  
Així mateix, es compta amb la col·laboració d'aproximadament 200 agents mediambientals adscrits a les direccions territorials de la Conselleria d'Infraestructures, Territori i Medi Ambient, amb la col·laboració dels funcionaris de la unitat del Cos Nacional de Policia, adscrita a la Comunitat Valenciana, i amb agents del SEPRONA de la Guàrdia Civil.  
  
A més, en matèria de qualitat de l'aire, es treballarà en coordinació amb la Xarxa de Vigilància i Control de Qualitat de l'Aire, adscrita a la Direcció General de Qualitat Ambiental.  
Quant als recursos materials necessaris per a la presa de mostres i la seua posterior anàlisi, podrà comptar-se amb les entitats acreditades, inscrites al Registre d'Entitats Col·laboradores en Matèria de Qualitat Ambiental (ECMCA), regulat a través del Decret 229/2004, de 15 d'octubre, del Consell de la Generalitat Valenciana, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
2. Objectius del programa  
2.1. Objectiu general  
L'objectiu general d'este Programa d'Inspecció en Matèria de Qualitat Ambiental és el de comprovar el grau de compliment de la normativa ambiental d'aquelles activitats ubicades a la Comunitat Valenciana que poden produir un major impacte ambiental i aconseguir, en última instància, la protecció del medi ambient i el desenrotllament sostenible.  
  
2.2. Objectius específics  
2.2.1. Crear un Sistema d'Inspecció Mediambiental, d'acord amb el que preveuen la Directiva 2010/75/UE, de 24 de novembre, del Parlament Europeu, i del Consell, de 21 de novembre de 2010, sobre les emissions industrials.  
2.2.2. Desenrotllar una ferramenta que permeta l'avaluació del risc mediambiental per a les instal·lacions i activitats sotmeses al règim d'intervenció de l'autorització ambiental integrada.  
2.2.3. Conéixer el grau de compliment de la normativa ambiental a nivell d'activitat i de sectors productius. Els diagnòstics del compliment normatiu permeten identificar el grau de compliment i quines són les infraccions tant a nivell d'activitat individual com de sector.  
  
2.2.4. Prioritzar la intervenció administrativa basant-se en la millora mediambiental esperada, per mitjà de l'avaluació dels incompliments i del risc mediambiental de l'activitat, per a aconseguir una millora mediambiental per mitjà de la prevenció i el control dels incompliments de major risc, com a alternatives més eficaces a la tradicional acció sancionadora.  
2.2.5. Desenrotllar activitats de formació específica sobre inspeccions i verificacions mediambientals, per tal que el personal inspector dispose del coneixement necessari sobre els requisits a avaluar i de l'aptitud per a emetre juís professionals.  
2.2.6. Incorporar, en el desenrotllament de les actuacions de cada subprograma, els criteris de qualitat establits per la norma UNE-EN ISO/IEC 17800:2012.  
2.2.7. Promoure la col·laboració entre les administracions amb competències mediambientals per a permetre la integració de la intervenció administrativa, així com amb els titulars de les empreses per a fomentar el desenrotllament de sistemes d'autocontrol fiables del compliment de la legislació.  
3. Actuacions d'inspecció presencial i verificació  
Per tal de comprovar que les instal·lacions sotmeses al règim d'intervenció de l'autorització ambiental integrada, que són totes aquelles considerades de major risc per al medi ambient, complixen els condicionants de la seua autorització, realitzen els autocontrols periòdics, promouen la utilització de les millors tecnologies disponibles, utilitzen l'energia de manera eficaç i prenen les mesures necessàries per a evitar la contaminació de l'aigua, l'aire i el sòl, i si és el cas, la prevenció d'accidents greus, cal la realització d'inspeccions presencials que puguen assegurar que les activitats complixen la normativa mediambiental.  
  
També s'aconseguix, per mitjà de la inspecció presencial, un contacte més directe amb el titular de la instal·lació, la qual cosa afavorix la seua responsabilitat en la correcta gestió ambiental de les instal·lacions. Així mateix, estes visites permeten completar i actualitzar la informació disponible de cada instal·lació.  
3.1. Inspeccions prefixades  
Seguint les indicacions de la Directiva 2010/75/UE, del Parlament Europeu, i del Consell, de 24 de novembre de 2010, sobre emissions industrials, el període entre dos visites in situ es basarà en una avaluació sistemàtica dels riscos mediambientals de les instal·lacions corresponents i no superarà un any, en les instal·lacions que plantegen els riscos més alts, i tres anys, en les instal·lacions que plantegen riscos menors.  
  
Les instal·lacions objecte d'este programa són totes aquelles, que ubicades a la Comunitat Valenciana, disposen de l'autorització ambiental integrada, és a dir totes aquelles activitats sotmeses a la Llei 16/2002, d'1 de juliol, de prevenció i control integrats de la contaminació, modificada per la Llei 5/2013, d'11 de juny.  
L'avaluació dels riscos de cada activitat industrial, pretén realitzar-se a través del subprograma per a l'avaluació del risc mediambiental de les activitats sotmeses a inspecció que, utilitzant les ferramentes recomanades per la xarxa IMPEL i REDIA, obtindrà la inclusió de totes les instal·lacions a inspeccionar en tres grups de risc (alt, mitjà i baix) i es determina que les de major risc, es visiten anualment; les de risc mitjà, cada dos anys, i les de risc baix, cada tres.  
Els criteris utilitzats per a prioritzar l'elecció de les activitats a inspeccionar l'any 2013, que serà un terç aproximadament de les instal·lacions existents a la Comunitat Valenciana, són els següents:  
La capacitat, complexitat i el tipus d'activitat de les instal·lacions.  
  
La ubicació en l'àmbit territorial dels espais naturals protegits.  
  
L'existència d'expedients sancionadors iniciats per denúncies a l'activitat.  
La participació del titular en el sistema de gestió i auditories mediambientals (EMAS), de conformitat amb el Reglament (CE) 1221/2009 del Parlament Europeu i del Consell, de 25 de novembre de 2009.  
  
Proporcionalment al nombre d'activitats per cada epígraf es completarà el nombre d'inspeccions a realitzar, quan després de l'aplicació dels criteris anteriors haja quedat algun tipus d'activitat sense inspecció programada.  
En la següent taula s'indiquen per epígraf d'activitat (segons l'annex I de la Llei 16/2002, d'1 de juliol, de protecció i control integrat de la contaminació, en relació amb l'annex I de la Llei 2/2006, de 5 de maig, de prevenció de la contaminació i qualitat ambiental), el nombre d'instal·lacions existents a la Comunitat Valenciana, així com el nombre d'instal·lacions a inspeccionar.  
  
Inspeccions a instal·lacions amb AAI a la Comunitat Valenciana  
  
Annex 1 Alacant Castelló València Total Nre. insp.  %  
1.1 1 5 3 9 3 33.3  
1.2 1 1 1 100  
2.1 1 1 1 100  
2.3 4 4 4 100  
2.5 3 1 4 2 50  
2.6 4 4 23 31 11 35.4  
3.1 1 2 4 7 3 42.8  
3.3 18 5 23 8 34.7  
3.5 7 134 16 157 50 31.8  
4.1 1 1 1 100  
4.1.a) 1 1 2 1 50  
4.1.b) 2 3 5 2 40  
4.1.h) 3 1 4 2 50  
4.1.i) 1 1 1 100  
4.2.e) 6 2 8 2 25  
4.3 2 2 4 8 2 25  
5.1 1 5 7 13 11 52.3  
5.3 1 3 4 4 100  
5.4 9 6 6 21 11 52.3  
6.1.b) 2 2 3 7 2 28.5  
7.1 11 9 20 7 35  
9.1 a 1 5 6 2 33.3  
9.1 b 3 14 17 5 29.4  
9.1 c 1 1 0   
9.2 2 3 5 2 40  
9.3 a 6 28 34 11 32.3  
9.3 b 1 20 33 54 18 33.3  
9.3 c 2 9 17 28 9 32.1  
10.1 5 5 3 60  
Total 966 641 37.1  
  
  
Les inspeccions de les instal·lacions seran integrals, i es tindrà en compte la normativa tant europea d'aplicació directa, com l'estatal i autonòmica, de protecció del medi ambient (aire, aigua, residus, sòls, prevenció de riscos, etc.).  
En les inspeccions es verificarà el compliment de les condicions exigides en l'autorització ambiental integrada, i s'informarà els titulars del nou règim d'inspecció imposat per la Directiva 2010/75/UE, de 24 de novembre, del Consell i del Parlament Europeu, i es fomentarà la utilització d'autocontrols per al compliment continuat de la normativa ambiental, que responsabilitzen els seus titulars.  
En inspeccions prefixades, l'equip podrà estar constituït per tècnics d'inspecció del Departament i una entitat d'inspecció acreditada que prestarà assistència tècnica per a realitzar inspeccions completes a les activitats amb autorització ambiental integrada (AAI) si estan acreditades com a organismes de control integrat de la contaminació o per a determinats aspectes de l'activitat, si disposen de la corresponent acreditació sectorial.  
També es comptarà amb suport d'altres assistències tècniques per entitats degudament acreditades per a l'analítica de mostres ambientals (emissions, aigües, residus, etc.).  
3.2. Inspeccions no prefixades  
En funció de la gravetat dels fets denunciats, es duran a terme inspeccions mediambientals no prefixades per a investigar aspectes mediambientals, així com accidents greus i incidents mediambientals, casos d'incompliment de les normes i de les autoritzacions.  
  
4. Actuacions d'inspecció documental  
En este tipus d'inspeccions es preveuen les establides de forma sistemàtica per mitjà de la comprovació d'informes i memòries anuals que els puguen ser exigides a les activitats incloses en les autoritzacions competència de la Direcció General de Qualitat Ambiental.  
  
Així mateix, també s'inclouran els controls realitzats per les entitats col·laboradores amb l'Administració en matèria de qualitat ambiental.  
  
5. Actuacions per a la qualificació i formació contínua dels inspectors  
Tenint en compte la complexitat d'algunes activitats industrials, cal una adequada competència tècnica del personal d'inspecció. En este sentit, es potenciarà l'execució de procediments de formació, tenint en compte les necessitats de formació del personal tècnic d'inspecció i el de les noves incorporacions.  
Esta formació continuada dels inspectors, se sistematitzarà per a l'elaboració de procediments d'identificació de necessitats, per a l'execució de les activitats de formació, per al registre d'estes i de la formació específica adquirida per cada inspector. A més, i a fi d'assegurar la competència del personal tècnic d'inspecció, es treballarà amb la Direcció General de Recursos Humans per a definir els perfils de les places i les descripcions dels llocs de treball.  
6. Actuacions per a la cooperació entre les distintes autoritats responsables de la inspecció  
Un factor important per a millorar l'efectivitat de les inspeccions mediambientals, ho constituïx la coordinació entre els distints estaments amb competència en la matèria. A la Comunitat Valenciana hi ha els següents:  
Inspectors de la Direcció General de Qualitat Ambiental  
Agents mediambientals  
Tècnics de l'Entitat Pública de Sanejament d'Aigües Residuals  
Tècnics de la Direcció General de l'Aigua, de la Conselleria de Presidència, Agricultura, Pesca, Alimentació i Aigua  
Inspectors de la Confederació Hidrogràfica del Xúquer i de la del Segura  
Policia autonòmica  
SEPRONA de la Guàrdia Civil  
Inspectors municipals  
En este sentit, està previst mantindre un contacte directe amb les administracions implicades en els diferents tipus d'inspeccions ambientals i de vegades realitzar visites en què puguen estar presents representants d'altres administracions. Esta coordinació tindrà lloc en totes les fases de la inspecció: planificació i execució de les visites i en el seguiment posterior.  
Per a l'any 2013 està prevista la col·laboració dels agents mediambientals, per a la realització de les visites d'inspecció corresponents a l'epígraf 9.3 (instal·lacions destinades a la cria intensiva d'aus de corral o de porcs) de l'annex I de la Llei 16/2002, d'1 de juliol, de prevenció i control integrats de la contaminació.  
Per a millorar la coordinació amb els distints estaments amb competències en matèria mediambiental i gestionar més eficaçment les denúncies remeses per estos, es dissenyaran anualment campanyes d'inspecció específiques (per tipus d'activitat o per ubicació) en col·laboració amb els distints agents de l'autoritat implicats. En les dites campanyes s'establiran uns protocols d'actuació, que inclouran la formació específica dels inspectors, segons l'àmbit d'aplicació de la campanya, l'elaboració de fitxes per a la realització de les visites i els procediments d'actuació previs a la seua tramesa al Servici d'Inspecció Mediambiental adscrit a la Subdirecció General de Qualitat Ambiental, que elaborarà l'informe final i, si és procedent, iniciarà el corresponent expedient sancionador.  
  
7. Anàlisi de les actuacions realitzades  
Es definixen dos tipus generals d'indicadors: d'activitat i de resultats.  
Els indicadors d'activitat proporcionen informació sobre el grau d'execució del programa i la seua evolució temporal. Ajuden a revisar l'eficàcia. Estos indicadors sintetitzen la informació sobre el nombre d'inspeccions, temps a realitzar les inspeccions i desviacions del nombre d'inspeccions programades.  
També han d'avaluar els resultats que ens permeten conéixer els beneficis i l'eficiència de la intervenció administrativa.  
7.1. Indicadors d'activitat  
S'empraran els següents indicadors d'activitat:  
1. Nombre d'inspeccions ambientals realitzades.  
2. Percentatge d'actuacions dutes a terme en relació amb el programa.  
3. Temps que es necessita per a realitzar la inspecció o verificació ambiental.  
4. Desviacions de les inspeccions previstes inicialment.  
7.2. Indicadors de resultats  
Els indicadors de resultats poden dividir-se, al seu torn, en dos subgrups: els de compliment de normativa i els de millores ambientals. La influència de la inspecció en l'increment de compliment de les diferents àrees de normativa i la reducció del risc potencial que comporta poden ser en certa manera més senzilles de quantificar que els indicadors orientats a avaluar les millores mediambientals.  
Per a avaluar els resultats obtinguts, després de la realització de les inspeccions i verificacions ambientals, s'empraran els següents indicadors de resultats:  
1. Compliment de la normativa: nombre de desviació de la normativa que indique la iniciació d'un procediment sancionador.  
2. Millores mediambientals: nombre de propostes de millores ambientals en relació amb activitats inspeccionades i verificacions ambientals.  
8. Sistema de gestió de la informació  
Caldria l'elaboració d'una aplicació informàtica que faça possible l'accés a la informació que es disposa de cada empresa (autorització, memòries anuals, autocontrols, analítiques i informes) i el posterior registre de les inspeccions que se li han realitzat, amb el seu corresponent informe en què es presentaran les conclusions pertinents respecte al grau de compliment de l'autorització concedida.  
Per a fer complir l'article 23. 6 de la Directiva 2010/75/UE del Parlament Europeu i del Consell, de 24 de novembre de 2010, sobre les emissions industrials, la dita aplicació informàtica hauria de disposar d'una funcionalitat que permetera fer públics els informes d'inspecció.  
  
Els informes d'inspecció que s'elaboren després de cada visita in situ, presentaran informació relativa a la instal·lació, al compliment de les condicions de l'AAI i de qualsevol actuació realitzada. En l'apartat 10 es detallen els epígrafs que contindrà el dit informe.  
9. Subprogrames  
9.1. Subprograma per a l'avaluació del risc mediambiental de les instal·lacions inspeccionades  
La seua finalitat és crear i desenrotllar una ferramenta per a l'avaluació sistemàtica del risc ambiental de les instal·lacions objecte del Pla d'Inspecció, basant-se en les directrius de la ferramenta IRAM (Integrated Risk Assessment Method), resultat del Projecte Easytools desenrotllat per IMPEL, en tractar-se d'una ferramenta flexible de fàcil ús, que permet incorporar les obligacions establides en l'article 23 de la Directiva 2010/75/UE del Parlament Europeu i del Consell, de 24 de novembre de 2010, d'emissions industrials.  
9.2. Subprograma per a la millora de la gestió de les inspeccions no prefixades  
La finalitat d'este subprograma és facilitar i coordinar la labor inspectora dels agents de l'autoritat amb competència en matèria de qualitat ambiental. Este subprograma estarà constituït per diferents campanyes, en funció de les necessitats que es vagen detectant després de l'avaluació dels resultats de l'any anterior.  
Cada campanya estarà dirigida o bé a un sector industrial o activitat o a una zona que per les seues característiques mediambientals requerisca una especial atenció. En les dites campanyes s'establiran uns protocols d'actuació, que inclouran la formació específica dels inspectors, l'elaboració de fitxes per a la realització de les visites i els procediments d'actuació previs a la seua tramesa al Servici d'Inspecció Mediambiental adscrit a la Subdirecció General de Qualitat Ambiental, que elaborarà l'informe final i, si és procedent, iniciarà el corresponent expedient sancionador.  
10. Plantilla per a realitzar els informes d'inspecció de les activitats amb autorització ambiental integrada  
Esta plantilla està dissenyada per al seu ompliment abans, durant i després de la inspecció, de tal forma que abans de la inspecció es reunisca tota la informació de la instal·lació i s'indiquen els condicionants específics de l'autorització ambiental integrada concedida per a facilitar la seua comprovació durant la visita. Després de la visita es pot emplenar algun dels aspectes inclosos en la plantilla, de tipus documental, que l'empresa remetrà a requeriment de l'inspector.  
  
L'informe de la inspecció que serà publicat contindrà únicament els apartats 1 i 2 d'esta plantilla i una descripció d'aquells aspectes avaluats que han resultat no conformes.  
I. Dades generals de la instal·lació  
  
Raó social de l'empresa   
Operador de la instal·lació   
Adreça de la instal·lació   
Telèfon/fax/correu electrònic   
Coordenades UTM   
Activitat principal   
Epígraf Llei 16/2002   
Epígraf PRTR   
Capacitat de producció màxima   
Any d'inici de l'activitat   
Codi de l'AAI   
Data de concessió   
Data comunicació inici de l'activitat   
  
  
II. Dades de la inspecció  
  
Codi de la inspecció   
Data de la inspecció   
Tipus d'inspecció (prefixada o no prefixada)  
Comunicació prèvia de la inspecció (sí/no)  
Abast de la inspecció (breu descripció de l'abast, si es realitzarà presa de mostres)  
Observacions/Incidències   
Valoració de la inspecció  
(referit als aspectes observats durant la inspecció, als informes d'autocontrol i resultats de la presa de mostres, si n'hi ha) nre. d'aspectes favorables sense desviació: -  
nre. d'aspectes favorables amb desviació lleu: -  
nre. d'aspectes desfavorables amb desviació greu: -  
nre. d'aspectes desfavorables amb desviació molt greu: -  
Data de l'informe d'inspecció   
  
  
  
III. Compliment dels condicionants de l'autorització ambiental integrada  
Abans de la visita s'elaborarà una fitxa amb els apartats que a continuació s'indiquen en la qual s'arrepleguen tots els aspectes i condicionants de l'autorització ambiental integrada concedida a la instal·lació que s'inspeccionarà, els quals seran valorats segons els criteris establits en l'apartat anterior.  
III.a) Emissions a l'atmosfera  
Inclourà aspectes relatius als valors límit d'emissió, de cada focus emissor, emissions difuses de COV, al compliment del Pla de Control d'Emissions a l'Atmosfera i la resta de condicionants de l'autorització  
III.b) Sorolls  
Inclourà aspectes relatius al compliment dels nivells de recepció externs especificats en l'autorització, segons auditoria acústica, llibre de control i la resta de condicionants de l'autorització.  
III.c) Abocaments  
Inclourà aspectes relatius a punts d'abocament, característiques de l'efluent, autorització d'abocament, valors límit d'emissió, compliment del Pla d'Autocontrol Analític i la resta de condicionants de l'autorització.  
III.d) Protecció del sòl i de les aigües subterrànies  
Inclourà aspectes relatius a l'informe preliminar de situació del sòl, autocontrols analítics establits en l'AAI i la resta de condicionants de l'autorització.  
III.e) Residus  
Inclourà aspectes relatius a la producció i gestió de residus, condicions d'emmagatzematge de residus perillosos, tractament, arxiu cronològic i la resta de condicionants de l'autorització.  
III.f) Mesures a adoptar en situacions d'emergència  
Inclourà aspectes relatius als protocols d'actuació en situacions diferents de les normals i que puguen afectar el medi ambient, així com l'històric d'incidències i les mesures dutes a terme.  
III.g) Prevenció i control de la legionel·losi  
Inclourà aspectes relatius al compliment del Reial Decret 865/2003, de 4 de juliol, pel qual s'establixen els criteris higienicosanitaris per a la prevenció i el control de la legionel·losi.  
III.h) Accidents greus  
Inclourà aspectes relatius al compliment del Reial Decret 1254/1999, de 16 de juliol, pel qual s'aproven mesures de control dels riscos inherents als accidents greus en què intervenen substàncies perilloses i les seues posteriors modificacions, en el cas que li siga d'aplicació.  
III.i) Garanties financeres  
Inclourà aspectes relatius a l'obligació de la instal·lació quant al depòsit de garanties financeres.  
IV. Presa de mostres  
Si està previst es prendran mostres per a la seua posterior anàlisi pel laboratori acreditat. Els resultats de l'anàlisi seran comparats amb els valors límit de l'autorització a fi de valorar el seu compliment.  
  
V. Observacions